Te külastate regulaarselt kaks korda aastas Eestit. Miks Teile siin meeldib ja kuidas Te eestlasi hindate?  Juba siis, kui ma 1992. aastal esimest korda Eestisse tulin, olin siinsete inimeste südamlikkusest, maastikust  ja põhjamaisest valgusest võlutud. Lisaks veel uskumatu sõbralikkus, millega mind siin vastu võeti. Eestlaste juures hindan nende usinust, lihtsat ja loomulikku olekut, sirgjoonelisust ja nende annet, osata rasketes oludes leida parim võimalik lahendus. Vanale Hansa Liidu riigile omane mentaliteet on siiani säilinud.